**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ (ΠΟΣΚΕ)**  
ΧΑΡ.ΤΡΙΚΟΥΠΗ 12,ΗΛΙΟΥΠΟΛΗ  Τ.Κ 16346, ΤΗΛ.210-9959181,FAX:210-9916854  
**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΙΔΙΩΤΙΚΗΣ ΠΡΩΤΟΒΑΘΜΙΑΣ ΥΓΕΙΑΣ  (ΠΟΣΙΠΥ)**  
Πανεπιστημίου 56, Αθήνα, Τ.Κ. 10678, ΤΗΛ 210.3304298  
**ΠΑΝΕΛΛΗΝΙΟΣ ΣΥΝΔΕΣΜΟΣ ΙΑΤΡΙΚΩΝ ΔΙΑΓΝΩΣΤΙΚΩΝ ΚΕΝΤΡΩΝ  (ΠΑΣΙΔΙΚ)**   
Πανεπιστημίου 58, Αθήνα, Τ.Κ. 10678, ΤΗΛ 210.3306487  
**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Καραγεώργη Σερβίας 2, Αθήνα – Σύνταγμα Τ.Κ. 10562, ΤΗΛ.2111825400

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα 26-5-2020

**Προς:** Υπουργό Υγείας κο Β. Κικίλια

Υπουργό Εργασίας και Κοινωνικών Υποθέσεων κο Ι. Βρούτση

Υφυπουργό Υγείας κο Β. Κοντοζαμάνη

Υφυπουργό Οικονομικών κο Θ. Σκυλακάκη

Πρόεδρο και Αντιπρόεδρο ΕΟΠΥΥ κκ Πλαγιανάκο και Καρποδίνη

**Κοινοποίηση:** ΠΙΣ και Ιατρικούς Συλλόγους

**Θέμα:** **Σχεδιασμός και δαπάνες των εξετάσεων για τον Κοροναϊό**

Αξιότιμοι Υπουργοί, Πρόεδρε και Αντιπρόεδρε

Εν όψει της ανασύνταξης της Πολιτείας όσον αφορά την πολιτική αντιμετώπισης του πιθανού νέου κύματος Κοροναϊού καθώς και την διαχείριση της σημερινής κατάστασης (αντισωμιακός έλεγχος του πληθυσμού), έχουμε να παρατηρήσουμε τα εξής:

**1)** Σαφώς το Κράτος οφείλει να λάβει μέριμνα τόσο για τον εργαστηριακό έλεγχο των νέων κρουσμάτων, όσο και για την ανοσιακή κατάσταση του πληθυσμού, φροντίζοντας για τον επάρκεια αντιδραστηρίων, εμβολίων και λοιπών υλικών.

**2)** Η οργάνωση και ο έλεγχος του όλου εγχειρήματος (πρόληψη, διάγνωση και αντιμετώπιση της νόσου) πρέπει να έχει κεντρικό σχεδιασμό και στην προκειμένη περίπτωση ο ΕΟΔΥ απεδείχθη ο καταλληλότερος Οργανισμός.

**3)** Για την οικονομική κάλυψη του όλου εγχειρήματος απαιτείται ξεχωριστό κονδύλιο με ανεύρεση νέων πόρων, όπως πολύ σωστά προβλέπει και καλύπτει πλήρως η Υ.Α. 1542 ΦΕΚ 848 Β/ 13-4-20.

**4)** Η σκέψη ανάληψης της δαπάνης (ή μέρος αυτής) των διαγνωστικών εξετάσεων για τον Κοροναϊό από τον **ΕΟΠΥΥ**, (έστω και με μια σχετική αύξηση του κλειστού προϋπολογισμού), με **μετακύληση** αυτής (της δαπάνης) στην πλάτη των εργαστηρίων μέσω του **claw back**, μας βρίσκει **κάθετα αντίθετους** για λόγους ηθικής τάξης και οικονομικής αδυναμίας.

**Στην περίπτωση που παρά ταύτα αποφασίσετε να μεταθέσετε τις ευθύνες και τα βάρη του Κράτους στην πλάτη των υπό κατάρρευση εργαστηρίων μας, σας δηλώνουμε ότι θα είναι αδύνατον πλέον με ίδιες δαπάνες να εξυπηρετήσουμε την Πολιτεία στις υποχρεώσεις της απέναντι στους πολίτες.**

Μετά τιμής  
  
  
  
Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
  
  
Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ  
  
  
Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ  
  
  
Ι.ΚΑΡΑΜΗΝΑΣ                                                                           Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ